text: صدر جمہوریہ نے کہا کہ ہمارے ملک کی 69 فی صد یونیورسٹیاں ریاستی حکومتوں کے دائرہ اختیار میں آتی ہیں۔ اعلی تعلیم کے حصول کے لئے داخلہ کرانے والے 94 فی صد طلبا ان یونیورسٹیوں میں تعلیم حاصل کرتے ہیں ۔ ان میں سے زیادہ تر یونیورسٹیوں کے چانسلر گورنر ہیں۔ ریاستی یونیورسٹیوں کے چانسلر کی حیثیت سے یہ ان کی ذمہ داری ہے کہ وہ ان تعلیمی اداروں کو ضروری رفتار اور تحریک دلانےاور اسکالر شپ کی سطح کو بڑھانے کا کام کریں۔ اپنے دفتری ذرائع اور عوامی زندگی میں اپنے طویل تجربے کی بدولت گورنر حضرات اس ذمہ داری کو نبھانے کے لئے مثالی طور پر اہل ہیں۔